મુંબઇમાં ભારે વરસાદને કારણે સૌરાષ્ટ્ર - ગુજરાત - દિલ્હી - પંજાબ - દક્ષિણની વગેરે રેલ સેવા ઠપ થઇ ગઇ છે. વરસાદને કારણે રેલવે ટ્રેક પાણીમાં ગરક થઇ ગયા છે. મુંબઇની લોકલ ગાડીઓ પણ લગભગ બંધ રહી હતી. સૌરાષ્ટ્રમાં આવતી ગાડીઓ પણ આજે મુંબઇથી રદ કરવામાં આવી હતી. રદ, ટર્મીનેટ અને ડાઇવર્ડ કરાયેલી ગાડીઓની સંખ્યા 75 એ પહોંચી છે. આ વરસાદ આમને આમ ચાલુ રહેશે તો આવતીકાલે પણ મુંબઇ અન્ય રાજયોથી રેલ સેવા માર્ગે વિખૂટું રહે તેવી સંભાવના છે. ગાડીઓ રદ થતા મુસાફરો મુંબઇમાં અટવાઇ ગયા છે. તો સૌરાષ્ટ્ર સહિતની ગાડીઓ જે આજે મુંબઇ પહોંચનાર હતી તે ખુબ મોડી પહોંચી હતી.